**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII**  **Број 30** | **Прокупље**  **18. Август**  **2025.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 27. став 10. , а у вези члана 26. став 1. тачка 2. и члана 34. Закона о јавној својини („Сл.гласник РС“, бр. 72/2011, 88/2013, 105/2014, 104/2016-др. Закон, 108/2016, 113/2017, 95/2018, 153/2020, 94/2024), члана 6-12. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр. 16/2018, 15/2023), и члана 63.став 1. тачка 19. Статута Града Прокупља („Сл.лист Општине Прокупље“, бр.15/2018), Градско веће града Прокупља на седници одржаној дана 18.08. 2025.године, доноси следећу

**О Д Л У К У**

**о приступању давања у закуп пословног простора у јавној својини на одређено време путем јавног надметања**

**I** ПРИСТУПА СЕ давању у закуп пословног простора у јавној својини града Прокупља, путем јавног надметања, и то објекат „Савићевац“, изграђен на катастарској парцели бр.5061 КО Прокупље-град који се састоји од:

* Главног објекта број 1 корисне површине од 332м2, који се састоји од приземља и две етаже, по начину коришћења зграда угоститељства,
* И помоћних објеката: објекат број 2 у површини од 16м2, и објекат број 3 корисне површине 35м2, по начину коришћења помоћна зграда, који у функционалном смислу чине целину;

Све уписано лист непокретности бр.2326 за КО Прокупље-град, носиоца права јавне својине Града Прокупља.

**Пословни простор се даје у закуп у виђеном стању, у циљу обављања делатности према намени објекта.**

Почетни износ закупнине је 975,25 динара по м2, односно 373.520,75 динара за укупну површину, месечно.

Објекат који је предмет закупа се даје у закуп у виђеном стању на коме је неопходно извршити реконструкцију и адаптацију, те ће се висина утврђене закупнине кориговати за висину уложених средстава.

Висина закупнине непокретности утврђена у поступку јавног надметања, као најповољнија, уплатиће се у динарској противвредности по званичном средњем курсу Народне банке Србије, на дан уплате.

**II** Пословни простор из предходног става даје се у закуп у виђеном стању, на одређено време, и то на период од 20 година, почев од дана закључења уговора о закупу.

**III** Формира се Комисија за спровођење поступка давања у закуп пословног простора путем јавног надметања, у следећем саставу:

* Снежана Атанасковић - председник Комисије,
* Весна Смиљковић - члан,
* Милош Величковић – члан
* Славиша Лепојевић – члан
* Бојана Вукадиновић - члан

**IV** По спроведеном поступку за давање у закуп пословног простора у јавној својини града Прокупља путем јавног надметања, комисија ће сачинити предлог са најповољнијим понуђачем о чему ће одлуку донети Градско веће града Прокупља.

**V** Ова Одлука ступа на снагу осмог дана од дана објављивања у „Службеном листу града Прокупља“.

**VI** Одлуку доставити Градоначелнику града Прокупља, Одељењу за урбанизам, стамбено-комуналне делатности и грађевинарство, члановима Комисије и архиви града Прокупља

ГРАДСКО ВЕЋЕ ГРАДА ПРОКУПЉА

Број: 06- 71 /2025-02

У Прокупљу, 18.08.2025. године

ПРЕДСЕДНИК

ГРАДСКОГ ВЕЋА

Мирослав Антовић с.р.

***С а д р ж а ј***

***1.Одлука о приступању давања у закуп пословног простора у јавној својини на одређено време путем јавног надметања.............................................................................................................................1-2***



Издавач**:** *Скупштина града Прокупља*

**Лист уредио** *Ивана Обрадовић*

**Главни и одговорни уредник:** *секретар Скупштине града Прокупља Тања Ђорђевић*